עוזי שלו

עוזי שלו (נולד ב-3 ביולי 1961) הוא נגן בסון ישראלי. מאז 1987 מכהן כמשנה לנגן הראשי בבסון בתזמורת הפילהרמונית הישראלית. עוזי שלו נולד בשנת 1961 בקיבוץ עין דור לאהובה ורפי שלו. הוא למד נגינה בבסון אצל שרה צור, זאב דורמן, ולטר מרוז ומרדכי רכטמן. עם סיום שירותו הצבאי כקצין בצה"ל (השתחרר מן המילואים בדרגת רב-סרן), המשיך בלימודיו בבית הספר ג'וליארד בניו יורק. מאז 1987 מכהן שלו כמשנה לנגן הראשי בבסון בתזמורת הפילהרמונית הישראלית. כנגן בסון ראשון בפילהרמונית, השתתף בקונצרטי התזמורת בישראל ובסיורי התזמורת בניצוחם של המאסטרו זובין מהטה, מאסטרו לורין מאזל, מאסטרו קורט מזור, מאסטרו גוסטאבו דודאמל, מאסטרו להב שני ומנצחים אחרים, בצפון אמריקה, בדרום אמריקה, באירופה, במזרח הרחוק ובאוסטרליה. עוזי שלו הוא מוזיקאי פעיל המופיע דרך קבע כסולן עם תזמורות, בהן התזמורת הפילהרמונית הישראלית, ועם הרכבים קאמריים רבים. כסולן, הופיע שלו עם התזמורת הפילהרמונית בקונצ'רטו הכפול לחליל ובסון מאת גאורג פיליפ טלמן (1990), בסימפוניה הקונצ'רטנטית מאת יוזף היידן (1998), ובקונצ'רטו לבסון ותזמורת מאת אהרון חרל"פ (2005), אשר נכתב עבורו והוקדש לו. על הופעה זו, זכה עוזי שלו בפרס שר התרבות, המדע והספורט למבצעי מוזיקה ע"ש עדן פרטוש לשנת 2005, עבור ביצוע מצטיין של יצירה ישראלית. עוזי שלו מקליט דרך קבע לשידורי רדיו וטלוויזיה ולתקליטורים. הקלטותיו לתקליטורים כוללות: Meridian CDE84231 מבחר סונאטות לחליל מאת טלמן (מרידיאן, 1993, עם החלילן הסולן יוסי ארנהיים, נגנית הצ'מבלו יוכבד שוורץ והצ'לן מיכה הרן, הקלטה שזכתה בפרס איגוד הקמעונאים באנגליה). Meridian CDE84359 בתקליטור זה מנגן שלו את הקונצ'רטו לבסון ותזמורת מאת יוהאן כריסטיאן באך. בשאר היצירות הסולן הוא החלילן יוסי ארנהיים. (באך×3, מרידיאן, 1998, עם תזמורת קאפלה איסטרופוליטנה מברטיסלאבה). Romeo 7291/2 "עוף החול", אלבום כפול מיצירות המלחין יחזקאל בראון ובתו, רתם לוז. (רומאו, 2012, עם החלילן ליאור איתן והפסנתרנית רתם לוז). Meridian CDE84637 תקליטור בו שלו מנגן את ארבע רביעיות החליל של מוצארט, בעיבוד לבסון ומיתרים של מרדכי רכטמן. (מרידיאן, 2015). עם הכנרת שרון כהן, הויולנית לטם ביידר, והצ'לן יותם ברוך. עוזי שלו ביצע בהופעות בכורה מספר יצירות מאת מלחינים ישראלים מוכרים, בהם: יחזקאל בראון: סונטה לבסון ופסנתר. שלושה שירי ציון לבסון ופסנתר. "זמירות" לבסון ופסנתר. "עוף החול" לבסון ולכלי הקשה. "צ'ירי בירי בום" לשני בסונים. רביעייה לבסון וכלי קשת. שלישייה לפיקולו, בסון ופסנתר. חמישיית כלי נשיפה. "אגדת האביב" לחליל, אבוב, קלרינט ובסון. תיאודור הולדהיים: שבע אינוונציות לאבוב, קלרינט ובסון. בן-ציון אורגד: "פיליגרנים" לבסון ורביעיית כלי קשת. צבי אבני: "פאגוטי פוגאטי" לשני בסונים. אהרון חרל"פ: קונצ'רטו לבסון ולתזמורת. קונצ'רטינו לבסון ולתזמורת מיתרים. סויטה לבסון ופסנתר (או שלישיית כלי קשת). "קליידוסקופ" - חמישיית כלי נשיפה. "Reflections" לחליל, בסון ופסנתר. "Reflections II" לבסון ורביעיית כלי קשת. "בעין-דור" - לבסון, זמר בריטון, זמר באס, מקהלה מעורבת ותזמורת מיתרים, למילות שאול טשרניחובסקי. "הדרן לעוזי" - שני שירי ילדים. בגטלות - לאבוב, קלרינט ובסון. "שיחות" - לאבוב, קלרינט ובסון. "תהלים" - לזמרת סופרן, אבוב, קלרינט ובסון. אריק שפירא: "קונציון" לבסון סולו. משה זורמן: "תמונות מחיי נישואין" לפיקולו, בסון ופסנתר. רון ידידיה: "השיר על הארץ" לבסון ופסנתר. תמר מושכל: "ביס" לבסון ורביעיית כלי קשת. עמית פוזננסקי: טריו לקלרינט, בסון ופסנתר. אייל באט: "רישומים הודיים" לבסון ופסנתר. "מאלבום התמונות" לבסון ולחמישיית מיתרים. "שתי מנות ראשונות" לאבוב, קלרינט ובסון. אילה אשרוב: "רק אלוהים", ארבעה שירים מאת אברהם חלפי, לסופרן, בסון ופסנתר. ליאור נבוק: "מן הדממה" לבסון ופסנתר. בתיה פרנקלך: "שישה אלמנטים של עץ", לאבוב, קלרינט ובסון. יעל שחר: "מראות", לחליל, קלרינט ובסון. המעבד ונגן הבסון מרדכי רכטמן הקדיש לשלו את העיבודים הבאים: מוצרט - רביעייה לבסון וכלי קשת בסול מז'ור. פורה - "אלגיה" לבסון ורביעיית כלי קשת. בנוסף לפעילותו המוזיקלית, עוזי שלו עוסק גם בכתיבה ספרותית. מיצירותיו: 12 שירים ללחנים מן העיזבון של המלחין אלכסנדר (סשה) ארגוב, שירים שהוקלטו על ידי הזמרת יונית שקד גולן לתקליטור "קיץ תם". השירים נכתבו בשנים 1995–1997. כארבעים שירים ללחניו של המלחין הישראלי המתגורר בניו יורק, רון ידידיה. עשרים שירים ללחניו של המלחין עמית פוזננסקי. 12 משירים אלו פורסמו בתקליטור "אוהב ומתאהב". האגדה המוזיקלית "כל צבעי הקשת" לקריין ולאחד עשר נגנים, אשר בוצעה על ידי התכנית החינוכית "מפתח" של הפילהרמונית הישראלית בשנת 2005 ובשנת 2024. את המוזיקה הלחין רוברט מוזס. בחודש מאי 2023 יצא הטקסט של "כל צבעי הקשת" בהוצאת "אשמורת", כספר ילדים, עם איוריה של הציירת ליסבט אפק ועם קישור להאזנה לאגדה המוזיקלית. עוזי שלו ערך והקדים מבוא לספר "כתבים" מאת ינון נאמן, שיצא בחודש מאי 2023 בהוצאת "צבעונים". בכתב העט "הליקון" התפרסמו כמה משיריו של עוזי שלו. עוזי שלו, באתר MusicBrainz (באנגלית) עוזי שלו באתר התזמורת הפילהרמונית מרב יודילוביץ', הוכרזו הזוכים בפרסי שר התרבות למבצעים במוזיקה, באתר ynet, 15 במרץ 2006 נעם בן זאב, מקוריות ויופי בגיל 91: על האלבום החדש של יחזקאל בראון, באתר הארץ, 21 בפברואר 2013 יעל בלקין, המוזיקה היא נחמה. בכל מקום שהגענו אליו ראיתי שבסוף הקונצרט קרה משהו לאנשים, הם עברו משהו", באתר TheMarker‏, 6 בנובמבר 2023 יוסי שיפמן, אמש בקונצרט: חג אמיתי לצליל הפילהרמוני באתר הבמה, 18 בינואר 2005 אהרון חרל"פ, קונצ'רטו לבסון ולתזמורת באתר YouTube, ה-17 בינואר 2005] יחזקאל בראון, רביעייה לבסון וכלי קשת באתר YouTube. סשה ארגוב - לחן, עוזי שלו - מילים: קיץ תם - יונית שקד-גולן - שירים מן העיזבון של סשה ארגוב 2005, רשימת השמעה, באתר יוטיוב (12 סרטונים) עמית פוזננסקי, טריו לקלרינט, בסון ופסנתר, בביצוע מיכל בית הלחמי (קלרינט), עוזי שלו (בסון), עינת פבריקנט (פסנתר), סרטון בערוץ "של עמית פוזננסקי", באתר יוטיוב (אורך: 11:31) אייל באט, "אלבום תמונות", לבסון ולחמישיית מיתרים